 Scoala Postliceala FEG INCONSTIENTA Nume: Carnaru Prenume: Adina Mariana Specialitate: AMG An: I Data 16 10 201 Inconstientul reprezinta cel mai controversat nivel de organizare al vietii psihice Inconstientul este definit de Freud, ca fiind rezervorul tendintelor infrante, si refulate Tot Freud afirma ca visele sunt mecanisme de protectie impotriva impulsurilor care tind sa se manifeste si care sunt in stransa legatura cu amintiri refulate ale copilariei Jung a demonstrat ca exista un inconstient colectiv, anume acela care tine de istoria speciei umane si în care se concentreaza expresii funadamentale ale speciei Inconstientul colectiv este un strat filogenetic al iconstientului si psihismului care precede, formeaza, si structureaza experientele individuale O caracteristica importanta a inconstientului este aceea ca avem de a face cu o psihologie dinamica, deoarece inconstientul nu este o arhiva, ci un domeniu de continuturi cu o tendinta permanenta de a reveni în constient In psihologia contemporana, inconstientul este definit ca fiind " formatiune psihica care cuprinde tendinte ascunse, conflicte emotionale generate de eforturile intime ale personalitatii " (Zlate Mielu) Inconstientul, arata Zlate, nu trebuie considerat ca lipsit de organizare, el dimpotriva dispunând de o alta organizare, foarte personala" ca un alter ego, el neaga ordinea impusa de constiinta, dar aceasta nu înseamna dezordine, ci faptul ca aduce o alta ordine, adica ordinea propriei sale subiectivitati" Cu toate ca structurile sale sunt mult mai simple decât cele ale constientului, inconstientul are rol de energizare si dinamizare a vietii psihice Negarea si afirmarea inconstientului Negarea inconstientului: psihiatria germana considera ca, din moment ce un fenomen inconstient nu poate nici sa fie trecut, nici sa treaca prin constiinta el nu exista Un psiholog japonez considera ca inconstientul si constiinta au continuturi de aceeasi natura si au aceeasi orientare Aceasta identificare echivaleaza, practic, cu negarea specificului ambelor nivele Afirmarea inconstientului: se datoreaza, în principal, conceptiei lui Freud care, desi nu a introdus notiunea de inconstient în psihologie, a elaborat o conceptie structurata cu privire la continutul si rolul inconstientului în viata psihica a individului, furnizând chiar si o metoda de sondare si asanare a lui Un alt exemplu sugestiv de afirmare a inconstientului este introducerea lui în psihologia cognitiva Lansarea conceptului de "inconstient cognitiv" e una din sfidarile cele mai incitante Chiar daca inconstientul freudian este "fierbinte si umed", în mod cert este "capabil de analize profunde" Investigatiile si cercetarile directe asupra inconstientului au fost precedate de "lansarea" filosofica a notiunii de catre marii metafizicieni germani din epoca post-kantiana ( Schopenhauer, Hegel, Schelling, Hartman ), care au creat o ambianta favorabila recunoasterii inconstientului in psihologie " Impunerea" inconstientului in psihologie De asemenea, cercetarile medicale efectuate dupa 1880 au constituit solul fertil in care si-a infipt radacinile, mai tarziu, psihanaliza centrata pe "psihologia profunzimilor" si pe gasirea unui continut specific specific notiunii de inconstient In "filosofia inconstientului" se remarca doua idei : prima considera ca inconstientul este prin natura sa irational, cealalta vede in inconstient o adevarata forta ce guverneaza intreaga viata a individului Prima idee se contureaza cel mai bine in conceptia lui Arthur Schopenhauer, pentru care vointa reprezinta o forta irationala si activa, omul insusi fiind o vointa fara constiinta Pentru filosoful german intelectul uman se afla in serviciul vointei: "Vointa este profesorul, iar intelectul servitorul" ( A Schopenhauer, "Lumea ca vointa si reprezentare", 1819) Cea de-a doua idee este sustinuta de catre E von Hartman, care considera ca atat viata organica, cat si cea spirituala (psihica) sunt dominate de inconstient Dupa opinia lui Hartman, inconstientul este prezent in perceptii, in formularea conceptelor, in rationamente; el guverneaza sentimentele si el este sursa pentru descoperirile geniale Multi alti filosofi au avut contributii remarcabile la fundamentarea teoretica a inconstientului : Kant folosea expresia de "reprezentari intunecate" pentru a desemna manifestarile inconstientului, Schelling vorbea despre "inconstientul etern" ca temei absolut al constiintei, iar Nietzche despre "impuritatile spiritului" Primele rezultate ale cercetarilor medicale facute in a doua jumatate a secolului al XIX-lea asupra isteriei, hipnotismului, somnambulismului si disocierii personalitatii au adus probe experimentale in sprijinul existentei inconstientului Psihologi si psihiatri ca Alfred Binet, Pierre Janet sau Morton Prince vedeau in inconstient reversul constiintei care, incapabila de a sintetiza ansamblul vietii psihice, scapa anumite fenomene psihice din Inconstientul, in viziunea acestor autori, aparea ca o slabiciune a Eului si a constiintei, ca o deficienta psihologica sau un automatism psihic focarul analizei sale Fundamentarea stiintifica a inconstientului este insa data de catre Sigmund Freud Inspirat si influentat de ideile filosofilor, psihologilor si psihopatologilor dinaintea lui, Freud a propus o asemenea conceptie despre inconstient, incat, desi nu el a introdus notiunea respectiva in psihologie, contributia sa este considerata capitala Principalele merite ale lui Freud in investigarea inconstientului sunt considerate a fi : - descoperirea unui inconstient dinamic, conflictual si tensional, corelativ procesului refularii ; - trecerea de la interpretarea inconstientului ca substantiv ce desemneaza faptele mintale refulate la interpretarea lui ca adjectiv, ca ocalitate psihica, ceea ce inseamna ca proprietatea, "calitatea"de a fi inconstiente o au nu numai amintirile, ci si mecanismele de refulare sau ceea ce porneste de la Supraeu ; - multiplicarea zonelor care se sustrag constiintei, Freud vorbind, practic, despre existenta a trei tipuri de inconstient: Sinele sau inconstientul propriu-zis, Eul ( printr-o parte a lui) si Supereul - primul ca inconstient refulat, celelalte doua, reprezentand inconstientul nerefulat; - considerarea inconstientului ca fiind profund, abisal, si nu doar un simplu "automati psihic" Dupa un timp de tacere ce a urmat teoriei lui Freud, in 1910 lua fiinta Asociatia Psihanalitica Internationala, care il avea ca presedinte pe Carl Gustav Jung, si printre membrii sai, ca primii freudieni, il numara pe Alfred Adler Pentru Adler, psihismul inconstient este determinat de vointa de putere si de sentimentul de inferioritate, acestea fiind mecanismelecompensatoare fie ale unor deficiente fizice, fie ale inferioritatii reale sau presupuse ale Eului Aceasta pentru ca omul dispune de o importanta tendinta de superioritate, datorita careia dezvoltarea sa psihica se datoreaza luptei ce are loc la nivel inconstient intre o tendinta negativa (sentimentul de inferioritate) si o tendinta pozitiva (sentimentul de superioritate), acesta din urma fiind orientata spre compensare In conceptia lui Adler, compensarea are acelasi rol pe care il avea refularea la Freud, el chiar face aceeasi greseala ca si Freud : absolutizarea acestui mecanism In realitate, consideram ca ambele mecanisme pot fi la fel de utile pentru viata psihica a individului Jung, influentat de Adler, largeste sfera notiunii de inconstient individual, considerand libidoul ca fiind, pe de o parte, constituit din ansamblul instinctelor dominante (inclusiv cel de putere), iar, pe de alta parte, ca fiind orientat in doua directii opuse, centripet si centrifug, spre sine si spre lume, conform celor doua orientari ale personalitatii - intraversiunea si extraversiu Totodata, Jung introduce conceptul de inconstient colectiv, interpretat ca o zona profunda, nu individuala, ci supraindividuala a psihicului Astfel, inconstientul colectiv contine imagini ancestrale care somnoleaza in zonele profunde ale inconstientului - numite de Jung "arhetipuri" - , si care face posibil accesul individului la "sufletul istoriei colective", la Dumnezeu sau la Diavol Astfel, la Jung inconstientul colectiv este preexistent individului, acesta din urma nascandu-se din el, in timp ce Freud, atunci cand vorbea de inconstientul colectiv, avea in vedere existenta in inconstientul fiecarui individ a unor elemente care se regasesc in orice inconstient (de exemplu, complexul lui Oedip) Multi alti autori au adus contributii importante la teoria inconstientului, facand din psihanaliza un umanism care a pus bazele unei morale si a unui comportament nou Didier Anzieu ( 1966 ) a introdus conceptul de inconstient de grup, dupa opinia lui grupul dand ocazia membrilor sai de a trai inconstient realizarea proiectelor refulate Dupa Anzieu, grupul este analog pentru oameni cu visul, oamenii vazand in grup un fel de "intrare in vis" In mod asemanator, multi alti psihologi considera ca grupul nu este doar suma membrilor sai, ci o constructie comuna si inconstienta realizata din elementele partiale ale structurilor si functionalitatii psihice a fiecarui membru al grupului Unii psihologi extind chiar ideea de "afecte inconstiente" sau "conflicte colective inconstiente" nu numai la grupuri, ci si al organizatii, iar altii promoveaza o psihologie sociala clinica de inspiratie psihanalitica, considerand ca inconstientul, fantasmele, comportamentele defensive, ca si cele ofensive se gasesc pe un taram comun Totusi, prin diversitatea lor, cercetarile psihanalitice exprima dificultatea conceperii intr-o maniera unitara a inconstientului Linia de fractura se situeaza nu intre stiinta si psihanaliza, ci intre cele doua tipuri de abordari stiintifice : una care construieste teorii pornind de la real, largind acestuia campul de aplicatie, alta care privilegiaza datele experimentale sau clinice Desi scurta incursiune istorica in evolutia ideilor si conceptiilor referitoare la inconstient furnizeaza si elemente privind definirea acestuia, consideram ca este necesar sa revenim asupra ei dintr-o perspectiva sintetica 2 DEFINIREA INCONSTIENTULUI Unii autori, printre care se numara insusi Freud, au definit inconstientul intr-o maniera restrictiva si exclusivista, considerandu-l doar rezervorul tendintelor infranate, inabusite, refulate, al frustrarilor Dupa acesti autori, inconstientul este cel care explica lapsusurile, (pseudo)amneziile, actele ratate, visele, etc In definitiile mai vechi ale inconstientului accentuarea unui element se asociaza cu ignorarea altuia Conform acestor definitii, un act inconstient lasa pe din afara fenomenele psihice aflate in acelasi stadiu, insa in stare latenta, virtuala ( deprinderile, faptele de memorie, tendintele) Alti autori definesc inconstientul intr-o maniera negativa, insistand mai mult asupra rolului sau in ansamblul vietii psihice In viziunea acestor autori inconstientul apare ca irational, un haos, o involburare de pulsiuni oarbe care nu cunosc nici o organizare, cu efecte deorganizatoare si inhibitive asupra vietii psihice, care tin de patologia mintala Asa cum spunea Mihai Ralea ( in M Ralea, " Ipoteze si precizari in stiinta sufletului", 1926 ), inconstientul este "renasterea unor stari sufletesti primitive si antisociale, provocate de oboseala nervoasa si aducand ca urmare o dezactualizare a constiintei Astfel formulata, definitia apasa pe elementul ancestral, pe cel antisocial, si in fine pe cel cvasipatologic cauzat de oboseala zilnica" Psihologia contemporana defineste inconstientul intr-o maniera extensiva si pozitiva, ca fiind o formatiune psihica ce cuprinde tendintele ascunse, conflictele emotionale generate de resorturile intime ale personalitatii Dupa "Dictionnaire encyclopedique de psychologie" (N Sillamy, 1980) "inconstientul nu trebuie conceput ca un receptacul de amintiri, ca un refulat oarecare, ci ca o structura asimilatoare, o schema dinamica deschisa lumii, organizand elementele primite (biologice, sociale, culturale), modelandu-le, integrandu-le in psihic si dand un sens fiintelor si lucrurilor" Avand in vedere multitudinea si diversitatea acestor moduri de definire a inconstientului, dupa Mielu Zlate ( M Zlate, "Introducere in psihologie", 2000 ) sunt importante cateva observatii, si anume : 1) Din faptul ca inconstientul are o functionalitate mai putin previzibila, si in consecinta o desfasurare aproape haotica, nu rezulta ca el este complet lipsit de ordine, ci doar ca dispune de o organizare proprie Astfel, ca un alter ego al constiintei, el neaga ordinea impusa de aceasta, si impune ordinea propriei sale identitati 2) Din faptul ca inconstientul se manifesta impulsiv sau spontan nu rezulta ca structurile sale nu sunt suficient de bine conturate Henry Ey, de exemplu, considera ca principalele "structuri" ale inconstientului sunt : - sistemul neurovegetativ sau autonom cu functiile sale (respiratie, circulatie, digestie, etc ) ; - automatismele psihologice sau "inconstientul subliminal" exprimat de organizarea normala a campului constiintei ; - baza inconstienta a persoanei, care contine stadii arhaice Asadar, experienta psihomatica inconstienta, infrastructura campului constiintei si formele primitive ale existentei persoanei sunt sisteme de forte care formeaza inconstientul 3) Din faptul ca inconstientul este considerat deseori o infrastructura marginala si confuza a vietii psihice nu trebuie sa deducem ca el ar avea numai un rol negativ Desi structurile sale sunt mai simple decat ale constiintei, inconstientul indeplineste urmatoarele roluri : - rol de energizare si de dinamizare a intregii vieti psihice ; - rol de facilitare a procesului creator, contribuind la realizarea unor combinari si recombinari spontane ; - rol de asigurare a unitatii Eului, ca fiind principalul depozitar al programelor informationale si al tensiunilor motivationale pe baza carora, prin organizare specifica, se emancipeaza constiinta Astfel, insusi Mihai Ralea, care a dat o definitie negativista inconstientului, remarca nevoia interpretarii acestuia ca "rezervor nesecat, care insufla constiintei fragede si intermitente seva de care are nevoie, acordandu-i momente de repaus si de reorganizare" (M Ralea, "Ipoteze si precizari in stiinta sufletului", 1926) Inconstientul face parte din fiinta umana, nelasand-o neinfluentata in nici una din ipostazele existentei sale normale sau patologice De aceea, daca in trecut inconstientul era considerat un domeniu obscur si haotic, iar explorarea sa era considerata una din sarcinile viitorului, astazi inconstientul suscita, in preocuparile oamenilor de stiinta, abordari aprofundate si noi piste de investigare 3 NATURA SI ROLURILE INCONSTIENTULUI Natura inconstientului Cei mai multi autori, printre care si Freud, au considerat inconstientul de natura pur afectiva La aceeasi concluzie au ajuns si analizele comparative facute intre constiinta si inconstient, care au dezvaluit o constiinta reflexiva, critica, rationala, si un inconstient afectiv, spontan, si invaluit in mit, legenda, vis Consideram ca, asa cum constiinta nu este exclusiv rationala, nici inconstientul nu poate fi exclusiv afectiv, ci el trebuie consideratpreponderent afectiv Acest fapt a fost sustinut si de catre Jung, care considera ca arhetipurile, ca imagini condensate si colective, desi instinctive, sunt deopotriva apropiate de sentiment si de idee Desi inconstientul cuprinde si elemente de natura cognitiva, o alta intrebare ar fi : inconstientul este constituit din imagini sau cuvinte ? Henry Ey arata ca la aceasta intrebare au fost formulate doua raspusuri divergente Primul reflecta gandirea lui Freud din etapa sa initiala (sau "eroica", asa cum a mai fost ea numita), in care inconstientul era considerat autonom, scapand oricaror formulari care au loc in constiinta sau in preconstient si, prin urmare, aparand ca fiind format exclusiv din imagini(investite libidinal), din perceptii interne sau fantasme, din evenimente cristalizate ale preistoriei individului A doua teza este mai sensibila la tranzitiile si la medierile introduse de catre limbaj intre sistemul pulsional si constiinta Astfel, inconstientul este structurat ca un limbaj, si prin urmare, "se poate comunica cu el, insa cu conditia de a-l auzi " ( Henry Ey, " Constiinta", 1983) Conform acestei opinii, preluata si de alti psihologi, inconstientul, structurat ca un (sau prin) limbaj, poate "vorbi" prin intermediul metaforelor si al metanimiilor ; acestea, fiind folosite pentru a dezvalui sau a ascunde inconstientul, pot fi considerate ca simptome care, corect descifrate, arata structura unui limbaj al inconstientului Astfel, inconstientul, ca o respingere, ca o negare sau chiar o condamnare a unui trecut care nu poate fi depasit, devine o incarcerare intr-un mod de a vorbi fara a spune nimic, care cuprinde tot ceea ce nu poate sau nu trebuie sa fie sa fie spus Cum insa tocmai dezvaluirea lui prin metoda asociatiilor verbale este singura cale de "eliberare" si insanatosire, inseamna ca interactiunea dintre imagine si cuvant, "verbalizarea " imaginilor, a fantasmelor profunde, abisale sau refulate reprezinta esenta inconstientului Rolurile inconstientului Foarte multi autori considera ca inconstientul, fiind amorf si fara organizare, are un rol pur negativ sau turbulent in raport cu conduitele si comportamentele individului Printre aceia care sustin insa rolul sau pozitiv se numara nume ca Gustav Jung, de exemplu, care considera ca inconstientul este chiar superior constientului, deoarece el contine in sine experienta a nenumarate mii de ani Astfel, inconstientul poate servi omului drept "ghid fara seaman", deoarece el "creeaza combinatii subliminale" care sunt superioare combinatiilor constiente prin "finetea si importanta lor" Pentru Maurice Pradines inconstientul este "germenul vietii mintale", conditia si elementul sau fundamental Functiile esentiale ale inconstientului constau in prepararea si sustinerea operatiilor spiritului si in eliberarea gandirii pentru a deveni apta pentru rezolvarea de noi sarcini si probleme In psihologia contemporana parerea despre rolul negativ al inconstientului a inceput sa dispara, in timp ce implicarea acestuia in procesarea informatiilor, in solutionarea problemelor, si chiar in actele de creatie este tot mai mult recunoscuta Una dintre cele mai noi orientari psihologice, si anume psihologia transpersonala, acorda inconstientului un loc si un rol de prim ordin Dupa adeptii sai, inconstientul este implicat in cele mai neobisnuite experiente transpersonale Frances E Vaugham considera ca inconstientul este elementul central al intuitiei si al imaginatiei, pentru ca "imaginarea este limbajul universal al inconstientului" ( F E Vaugham, "L'eveil de l'intuition", 1984) Bibliografie: http://www scritub com/sociologie/psihiatrie/INCONSTIENTUL-CA-IPOSTAZA-A-PS1041491420 php 